
1. Vispārējā informācija

1.1. Iepirkuma identifikācijas numurs: ĀNP 2026/136
1.2. Pasūtītājs: Ādažu novada pašvaldība
1.3. Pasūtītāja rekvizīti:

	Adrese:
	Gaujas iela 33A, Ādaži, Ādažu pagasts, Ādažu novads, LV-2164

	Reģistrācijas Nr.
	90000048472

	Norēķinu konts:
	LV43TREL9802419010000

	Bankas kods:
	TRELLV22

	Tālrunis:
	25151340; 25151341


1.4. Kontaktpersona iepirkuma procedūras jautājumos: Evija Šefere, tālr.: 25678989, e-pasts: evija.sefere@adazunovads.lv
2. Informācija par iepirkumu
2.1. Iepirkums tiek veikts atbilstoši Publisko iepirkumu likuma 9.panta nosacījumiem.
2.2. Iepirkuma dokumentācija ir pieejama Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640.
3. Piedāvājuma iesniegšanas un atvēršanas vieta, datums, laiks un kārtība
3.1. Piedāvājums jāiesniedz Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640 vienā no turpmāk minētajiem formātiem.

3.2. Katra iesniedzamā dokumenta formāts var atšķirties, bet ir jāievēro šādi iespējamie formāti: 

· izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas; 

· elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem). 

3.3. Sagatavojot piedāvājumu, pretendents ievēro, ka:
· piedāvājuma pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā; 

· iesniedzot piedāvājumu, pretendents ar drošu elektronisku parakstu un laika zīmogu vai ar Elektronisko iepirkumu sistēmas piedāvāto elektronisko parakstu paraksta vismaz pretendenta piedāvājuma pieteikuma veidlapu, uzņemoties atbildību par visu piedāvājumā iesniegto dokumentu saturu. Pieteikumu paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā, ja publiskajos reģistros nav reģistrētas tiesības pārstāvēt pretendentu). Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.

· citus dokumentus pretendents pēc saviem ieskatiem ir tiesīgs iesniegt elektroniskā formātā, parakstot tos ar EIS piedāvāto elektronisko parakstu vai ar drošu elektronisku parakstu.
3.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmās šī konkursa sadaļā) ietvertos nosacījumus.

3.5. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

3.6. Ja piedāvājums saturēs kādu no 3.5.punktā minētajiem riskiem, tas netiks izskatīts.

3.7. Piedāvājums jāiesniedz Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640 līdz sistēmā un IUB PVS norādītajam piedāvājumu iesniegšanas termiņam. Piedāvājumi, kas iesniegti pēc šī termiņa, netiks izskatīti.

3.8. Iesniegtie piedāvājumi tiks atvērti EIS e-konkursu apakšsistēmā norādītajā piedāvājumu atvēršanas termiņā.
3.9. Pretendentu piedāvājumi, kas iesniegti ārpus EIS e-konkursa apakšsistēmas, netiek atvērti un neatvērti tiek nosūtīti atpakaļ iesniedzējam.

3.10. Ievērojot Publisko iepirkumu likuma 39. panta ceturtajā daļā noteikto, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, EIS sistēmas turētājs pēc EIS darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. EIS darbības atjaunošanas dienā tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

3.11. Iepirkuma piedāvājumu vērtēšana notiek slēgtās komisijas sēdēs.
4. Piedāvājuma noformēšana
4.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

4.2. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.

4.3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

4.4. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms (ja publiskajos reģistros nav reģistrētas tiesības pārstāvēt pretendentu).
4.5. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
4.6. Pirms nolikuma 3.7. punktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.

4.7. Pēc nolikuma 3.7. punktā noteiktā piedāvājuma iesniegšanas termiņa beigām pretendents:

· nav tiesīgs grozīt iesniegto piedāvājumu;
· ir tiesīgs atsaukt iesniegto piedāvājumu, rakstveidā par to informējot pasūtītāju. Šajā gadījumā piedāvājuma atsaukšana izbeidz turpmāku pretendenta līdzdalību šajā iepirkumā.
5. Informācija par iepirkuma priekšmetu
5.1. Iepirkuma priekšmets: Ādažu novada pašvaldības 2026. un 2027. gada konsolidētā finanšu pārskatu revīzijas pakalpojumi, Ādažu novada pašvaldības aģentūras “Carnikavas komunālserviss” 2026. un 2027. gada finanšu pārskatu revīzijas pakalpojumi un Ādažu novada pašvaldības kapitālsabiedrību 2026. un 2027. gada finanšu pārskatu revīzijas pakalpojumi saskaņā ar Tehniskās specifikācijas (pielikums Nr.2) prasībām.
5.1.1. CPV kods: 79212100-4 (Finanšu revīzijas pakalpojumi).
5.1.2. Paredzamā līgumcena 24 611,57 euro bez PVN.
5.1.3. Nav atļauta piedāvājumu variantu iesniegšana.
5.1.4. Līguma izpildes vieta: Ādažu novads.
5.1.5. Līguma izpildes termiņš: 2 (divi) gadi no līguma noslēgšanas brīža.
5.1.6. Piedāvājums jāsagatavo un pakalpojums sniedzams saskaņā ar Tehnisko specifikāciju (Nolikuma pielikums Nr.2).

5.2. Pasūtītājs apmaksā Izpildītāja sniegtos Pakalpojumus šādā kārtībā:

5.2.1. avansa maksājumu 50% apmērā no attiecīgā gada Līgumsummas 10 (desmit) darba dienu laikā no Izpildītāja izrakstītā avansa rēķina un avansa garantijas saņemšanas dienas;

5.2.2. atlikušo attiecīgā gada Līgumsummu Pasūtītājs pārskaita 10 (desmit) darba dienu laikā pēc Pakalpojuma sniegšanas pilnā apjomā, pieņemšanas – nodošanas akta parakstīšanas un Izpildītāja izrakstītā rēķina saņemšanas dienas, ja Pasūtītājs nav izvirzījis pretenzijas par Izpildītāja paveikto darbu Līgumā noteiktajā kārtībā pēc revīzijas darba pabeigšanas.
6. Kvalifikācijas prasības 
	6.1. Atbilstība profesionālās darbības veikšanai

	Pretendentam izvirzītās prasības
	Pretendentam iesniedzamie dokumenti

	6.1.1. Pretendents (apakšuzņēmēji un katrs piegādātāju apvienības dalībnieks) ir reģistrēti atbilstoši reģistrācijas vai pastāvīgās dzīvesvietas valsts normatīvo aktu prasībām.
	Attiecībā uz Latvijā reģistrētu Pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.
Ja piedāvājumu iesniedz piegādātāju apvienība, tad papildus iesniedzams apliecinājums saskaņā ar Nolikuma 6.1.6.punkta prasībām.
Ja piedāvājumu iesniedz Pretendents –  fiziska persona ar patstāvīgās prakses tiesībām, tai ir jābūt reģistrētai saimnieciskās  darbības veikšanai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.


	6.1.2.
Pretendentam jābūt tiesībām veikt revīzijas pakalpojumus Latvijas Republikā atbilstoši Revīzijas pakalpojumu likuma normām.

	Pretendenta atbilstības pārbaude Nolikuma 6.1.2.punktā norādītājai  prasībai notiek Latvijas zvērinātu revidentu asociācijas tīmekļvietnē www.lzra.lv sadaļā “Revidentu reģistri”.

	6.1.3. Pretendenta pieteikums dalībai iepirkumā.
	Aizpildīta un parakstīta Pieteikuma veidlapa – Nolikuma 1.pielikums.

	6.1.4. Pilnvara, ja piedāvājumu ir parakstījusi persona, kurai nav publiski reģistrētas tiesības pārstāvēt Pretendentu.

Ja Pretendents ir piegādātāju apvienība un apvienības vienošanās, ko parakstījuši visi piegādātāju apvienības dalībnieki (vai alternatīvs dokuments), nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas ietilpst piegādātāju apvienībā, pārstāvim ar pārstāvības tiesībām.
	Pilnvara vai alternatīvs dokuments, kas apliecina Pretendenta pārstāvja pārstāvības tiesības.

	6.1.5. Pretendenta profesionālā civiltiesiskā atbildība ir apdrošināta saskaņā ar Revīzijas pakalpojumu likuma nosacījumiem.
	Lai apliecinātu nolikuma 6.1.5.punkta izpildi, pretendentam jāiesniedz profesionālās civiltiesiskās atbildības apdrošināšanas polises atvasinājums vai, ja pretendentam nav spēkā esoša civiltiesiskā atbildības apdrošināšana, tad jāiesniedz apdrošināšanas sabiedrības apliecinājums, ka līguma slēgšanas gadījumā pretendentam tiks piešķirta civiltiesiskās atbildības apdrošināšana konkrētā līguma izpildei, atbilstoši nolikuma 6.1.5.punktā noteiktajam. Uz līguma slēgšanas brīdi pretendentam būs jāiesniedz polises atvasinājums un dokuments, kas apliecina, ka polisē noteiktās prēmijas summa ir samaksāta.

	6.1.6. Pretendents iepriekšējo piecu gadu laikā (2021., 2022., 2023., 2024., 2025. gadā un 2026. gadā līdz piedāvājumu iesniegšanas dienai) ir veicis vismaz 2 (divu) gadu finanšu pārskatu revīzijas pašvaldībai un vismaz 1 (vienai) pašvaldības kapitālsabiedrībai.
Pakalpojumi var tikt sniegti gan viena, gan divu atsevišķu līguma ietvaros.
	Pretendents informāciju par pieredzi norāda nolikuma 6. pielikumā pievienotajā paraugformā.

Pretendents nolikuma 6. pielikumā pievienotai paraugformai pievieno dokumentus, kas apliecina sniegtās informācijas patiesumu (piemēram pasūtītāja atsauksmi par sniegtajiem revīzijas pakalpojumiem, līguma kopiju vai citu dokumentu, kas apliecina norādīto pieredzi).

	6.1.7.
6.1.7.1. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

6.1.7.2. Pretendents savā piedāvājumā norāda visus apakšuzņēmējus (t.sk. apakšuzņēmēja apakšuzņēmējus).

	Informācija jānorāda Nolikuma 3.pielikumā.
Pretendentam jāiesniedz:

1) saraksts, kurā Pretendents norāda un apliecina izpildei nododamo iepirkuma līguma daļu  un to apjoma (%) apraksts (nolikuma 3.pielikums);
2) apakšuzņēmēja/personas, uz kuras iespējām balstās rakstisks apliecinājums, kas  apliecina katra apakšuzņēmēja un/vai personas, uz kuras iespējām balstās gatavību piedalīties iepirkumā un iepirkuma līguma izpildē (Nolikuma 4.pielikums);
3) Nolikuma prasībām atbilstošu informāciju, kas apliecina personas, uz kuras iespējām balstās un/vai apakšuzņēmēja atbilstību Nolikumā minētajām prasībām.

	6.1.8. Ja piedāvājumu iesniedz piegādātāju apvienība, pieteikumu paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.

6.1.8.1. Piegādātāju apvienībai līdz iepirkuma līguma noslēgšanai, pēc savas izvēles jāizveido pilnsabiedrību vai jānoslēdz sabiedrības līgumu, vienojoties par apvienības dalībnieku atbildības sadalījumu.
	Sākotnējā informācija jānorāda Nolikuma 1.pielikumā. 

Pretendentam jāiesniedz starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:

1) piegādātāju apvienības dibināšanas mērķis un vienošanās spēkā esamības termiņš;

2) katra apvienības dalībnieka paredzamā iepirkuma līguma daļa, tiesības un pienākumi;

3) informācija un rekvizīti par piegādātāju apvienības vadošo dalībnieku;

4) pilnvarojums dalībniekam vai personai, kura tiesīga rīkoties visu personas apvienības dalībnieku vārdā iepirkumā;

(ja attiecināms) apliecinājumu par Nolikuma 6.1.8.1.apakšpunktā norādīto.


7. IESNIEDZAMIE DOKUMENTI. TEHNISKAIS UN FINANŠU PIEDĀVĀJUMS.

7.1. Tehniskais piedāvājums:
7.1.1. Pretendents, parakstot pieteikumu, ar to apliecina, ka Tehniskās specifikācijas (pielikums Nr.2) prasības Pretendentam ir saprotamas un izpildāmas. 
7.2. Iesniedzamais Finanšu piedāvājums:
7.2.1. Piedāvājuma cenā jāiekļauj visas izmaksas, kas saistītas ar pakalpojuma izpildi saskaņā ar Tehnisko specifikāciju (2.pielikums) un iepirkuma nolikumu. 

7.2.2. Finanšu piedāvājums jāsagatavo atbilstoši nolikuma 5.pielikumā dotajai Finanšu piedāvājuma formai. 
7.2.3. Līgumcenā jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot pievienotās vērtības nodokli.

7.2.4. EIS e-konkursu apakšsistēmas Finanšu piedāvājuma sadaļas ievadlaukā jānorāda Pretendenta piedāvātā kopējā līgumcena euro bez PVN.
8. GARANTIJAS UN APDROŠINĀŠANA
8.1. Attiecībā uz Pretendentu, kuram tiks piešķirtas Līguma slēgšanas tiesības, Pasūtītājs noteicis prasību iesniegt avansa atmaksāšanas garantiju, kas ir vienāda ar avansa summu un ir spēkā līdz pilnīgai avansa summas atmaksai (gadījumā, ja izpildītājs vēlas saņemt priekšapmaksu).

8.2.  Avansa garantijas nodrošinājums ir pirmā pieprasījuma bankas garantija vai apdrošināšanas akciju sabiedrības izsniegta polise.

8.3.  Avansa garantijas nodrošinājumam ir jāatbilst šādiem nosacījumiem:

8.3.1. pirmā pieprasījuma nodrošinājums, kas nav atsaucams no Pretendenta puses vai nodrošinājuma devēja puses;

8.3.2. avansa atmaksas garantijas izpilde tiek nodrošināta garantijas formā minētajā apmērā saskaņā ar Nolikuma prasībām;

8.3.3. nodrošinājuma devējs neatsaucami apņemas veikt maksājumus ne vēlāk kā 10 darbdienu laikā pēc Pasūtītāja rakstveida prasības, kur paziņots, ka ir iestājies garantijas gadījums, par jebkuru summu nodrošinājuma summas apmērā;

8.3.4. Pasūtītājam nav jāpierāda vai jādod pamatojums vai iemesls savai prasībai un iepirkuma līguma izpildītājam nav tiesību apspriest šo prasību;

8.3.5. nodrošinājumam jābūt spēkā iepirkuma līgumā noteiktajā termiņā;

8.3.6. prasības un strīdi, kas saistīti ar nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;

8.3.7. garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758.).

8.4. Izpildītājs Līguma darbības laikā nodrošina profesionālās civiltiesiskās atbildības apdrošināšanas minimālo limitu atbilstoši Nolikuma 6.1.5.punkta prasībām.
9. PIEDĀVĀJUMA IZVĒLES KRITĒRIJI
9.1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kas atbilst nolikuma un tehnisko specifikāciju prasībām, un kura piedāvātā līgumcena ir viszemākā.
9.2. Gadījumā, ja tiks konstatēts, ka vismaz divu piedāvājumu līgumcenas ir vienādas, Komisija izvēlēsies tā pretendenta piedāvājumu, kurš pieredzes apliecināšanai (Nolikuma 6.1.6.punkts) būs norādījis līgumu ar lielāko līgumcenu euro bez PVN.

10. IEPIRKUMA LĪGUMS
10.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām.
10.2. Ja pretendents būtu izslēdzams no iepirkuma, pamatojoties uz PIL 42. panta otrās daļas 2.punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dod pretendentam laiku, kas nav īsāks par 5 (piecām) darbdienām.
10.3. Pasūtītājs neattiecinās PIL 42. panta otrās daļas 1., 2. un 3. punktā minētos izslēgšanas iemeslus uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecinās uz pretendenta patieso labuma guvēju.
10.4. Lai pārbaudītu, vai pretendents nav izslēdzams no dalības iepirkumā PIL 9.panta astotajā daļā minēto iemeslu dēļ, Pasūtītājs rīkojas atbilstoši PIL  42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL  43. panta noteikumus.
10.5. Pasūtītājs, attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.

10.6. Pasūtītājs slēgs iepirkuma līgumu ar izraudzīto saimnieciski visizdevīgāko pretendentu, pamatojoties uz pasūtītāja sagatavotu un ar pretendenta saskaņotu līgumprojektu. Līgums tiks noslēgts elektroniski, izmantojot eParakstu. 
10.7. Pretendentam, kuram ir piešķirtas līguma slēgšanas tiesības, iepirkuma līgums ir jāsaskaņo ar Pasūtītāju ne vēlāk kā 5 (piecu) darbdienu laikā pēc Pasūtītāja elektroniska uzaicinājuma. Ja šajā punktā minētajā termiņā Pretendents nesniedz atbildi/komentārus par iepirkuma līgumu, tas tiek uzskatīts par Pretendenta atteikumu slēgt iepirkuma līgumu.

11. INFORMĀCIJAS APMAIŅA
11.1. Ja Piegādātājs ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta Piegādātājam, kurš uzdevis jautājumu, un vienlaikus ievieto šo informāciju vietā, kur ir pieejams iepirkuma Nolikums, norādot arī uzdoto jautājumu.
11.2. Pretendentam ir pienākums sekot līdzi publicētajai informācijai Pasūtītāja pircēja profilā attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja pircēja profilā.
Nolikuma pielikumi:

1. Pretendenta pieteikums;

2. Tehniskā specifikācija;

3. Apakšuzņēmējiem nododamo darbu saraksts;

4. Apakšuzņēmēja/personas, uz kuras iespējām balstās, apliecinājums;

5. Finanšu piedāvājuma forma;

6. Tehniskā piedāvājuma forma.
Identifikācijas Nr. ĀNP 2026/136
1.pielikums

	PIETEIKUMS DALĪBAI IEPIRKUMĀ


Iepirkuma Identifikācijas Nr. ĀNP 2026/< … >
Ādažu novada pašvaldības Iepirkumu komisijai

Saskaņā ar Nolikumu es apakšā parakstījies apliecinu, ka:

1. < Pretendenta nosaukums, reģ. Nr. xxx > piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami.

2. Pievienotie dokumenti veido šo piedāvājumu.
3. Mēs apliecinām, ka piedāvājumā nav iekļautas un iepirkuma līguma izpildē tieši vai pakārtoti netiks izmantotas preces, pakalpojumi un/vai iesaistītas personas, kurām piemērotas un/vai uz kurām attiecināmas starptautiskās, Eiropas Savienības vai nacionālās sankcijas vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankcijas, kā arī Krievijas un Baltkrievijas izcelsmes preces, iekārtas un/vai pakalpojumi.

Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma _________________________ sadaļā/ lappusē.

	1. Informācija par pretendentu

	Pretendenta nosaukums:
	

	Reģistrācijas numurs:
	

	Juridiskā adrese:
	

	Pasta adrese:
	

	Tālrunis:
	
	
	

	E-pasta adrese:
	

	Informācija par piedāvājumu iesniegušā pretendenta uzņēmuma atbilstību mazā vai vidējā uzņēmuma statusam:

Persona

(norādīt nosaukumu un lomu (pretendents, personu apvienības dalībnieks, apakšuzņēmējs) iepirkumā)

Mikrouzņēmums 

ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro
Mazais uzņēmums 

ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro 

Vidējais uzņēmums 

ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro 

<  >

atbilst/neatbilst

atbilst/neatbilst

atbilst/neatbilst



	2. Informācija par pretendenta kontaktpersonu (atbildīgo personu)

	Vārds, uzvārds:
	

	Ieņemamais amats:
	

	Tālrunis:
	
	
	

	E-pasta adrese:
	


Ar šo apliecinām, ka visa piedāvājumā iesniegtā informācija ir patiesa.

	Pretendenta nosaukums:
	

	Pilnvarotās personas vārds, uzvārds:
	

	Pilnvarotās personas amats:
	

	Pilnvarotās personas paraksts:
	


DOKUMENTS PARAKSTĪTS AR EIS piedāvāto elektronisko parakstu vai ar drošu elektronisku parakstu UN SATUR LAIKA

Identifikācijas Nr. ĀNP 2026/136
2.pielikums

TEHNISKĀ SPECIFIKĀCIJA
Ādažu novada pašvaldības 2026. un 2027. gada konsolidētā finanšu pārskatu revīzijas pakalpojumi, Ādažu novada pašvaldības aģentūras “Carnikavas komunālserviss” 2026. un 2027. gada finanšu pārskatu revīzijas pakalpojumi un Ādažu novada pašvaldības kapitālsabiedrību 2026. un 2027. gada finanšu pārskatu revīzijas pakalpojumi.

1. Vispārējā informācija
1.1. Ādažu novada pašvaldības (Pašvaldība) 2026. gada konsolidētajā pārskatā iekļauj konsolidācijā ieskaitīto budžeta iestāžu gada pārskatus. Konsolidācijā iesaistītās iestādes:
1.1.1. Ādažu novada pašvaldības dome;

1.1.2. Ādažu novada pašvaldības aģentūra “Carnikavas komunālserviss”.

1.2. Pašvaldības plānotie pamatbudžeta izdevumi par laika periodu no 01.01.2026.-31.12.2026. sastāda aptuveni 82,4 miljoni EUR.
1.3. Pašvaldības kapitālsabiedrību plānotie pamatbudžeta izdevumi iepriekš minētā laika periodā ir šādi:
1.3.1. SIA “Ādažu Namsaimnieks” 
- 6,2 miljoni EUR;
1.3.2. SIA “Ādažu ūdens” 

- 5,1 miljons EUR;
1.3.3. PSIA “Ādažu slimnīca” 

- 2,1 miljoni EUR.
2. Iepirkuma mērķis
2.1. Pretendents sniedz revīzijas pakalpojumus atbilstoši Latvijas Republikas likuma „Par budžetu un finanšu vadību", MK noteikumu Nr. 400 „Gada pārskata sagatavošanas kārtība", MK noteikumu Nr. 87 „Grāmatvedības uzskaites kārtība budžeta iestādēs”, Latvijas Republikas Revīzijas pakalpojumu likumam, saskaņā ar Latvijas Republikā atzītiem finanšu revīzijām piemērojamiem Starptautiskajiem Augstāko revīzijas iestāžu standartiem, u.c. normatīvo aktu prasības:
2.1.1. par Ādažu novada domes 2026. un 2027. gada finanšu pārskatu;
2.1.2. par Ādažu novada pašvaldības aģentūras “Carnikavas komunālserviss” 2026. un 2027. gada finanšu pārskatu;
2.1.3. par Ādažu novada pašvaldības 2026. un 2027. gada konsolidētā finanšu pārskatu
2.1.4. izvērtēt LR Valsts kontroles uzdotos atbilstības jautājumus.
Atbilstoši Latvijas Republikas Revīzijas pakalpojumu likumam, LR “Gada pārskatu un konsolidēto gada pārskatu likuma”, ievērojot 2015.gada 22.decembra LR MK pieņemto Noteikumu Nr.775 “Gada pārskatu un konsolidēto gada pārskatu likuma piemērošanas noteikumu, LR “Ģrāmatvedības likuma”, to pavadošo LR MK noteikumu, Starptautiskajiem Revīzijas standartiem u.c. normatīvo aktu prasībām:
2.1.5. par SIA “Ādažu Namsaimnieks” 2026. un 2027. gada finanšu pārskatu;
2.1.6. par SIA “Ādažu ūdens” 2026. un 2027. gada finanšu pārskatu;
2.1.7. par SIA “Ādažu slimnīca” 2026. un 2027. gada finanšu pārskatu.

2.2. Pretendentam jānodrošina telefoniskās, rakstveida (tai skaitā sarakste e-pastā), vai ZOOM platformā konsultācijas grāmatvedības, nodokļu un iekšējās kontroles jautājumos. Nepieciešamības gadījumā sniegt konsultācijas klātienē, nodrošinot konsultanta atrašanos Ādažu novada pašvaldības telpās un kapitālsabiedrības telpās. 
Nepieciešamo konsultāciju apjoms, kas iekļaujams kopējā revīzijas pakalpojumu līgumcenā:
·  domei ne mazāk kā 15 (piecpadsmit) stundas gadā,
· pašvaldības aģentūrai ne mazāk kā 5 (piecas) stundas gadā, 
· kapitālsabiedrībām katrai ne mazāk kā 5 (piecas) stundas gadā.
2.3. 2026. un 2027. gadu pārskatu revīzijas pakalpojumi jāsniedz atbilstoši spēkā esošajiem normatīvajiem aktiem, kas regulē zvērinātu revidentu darbību, Profesionālās ētikas kodeksa normām, ievērojot Starptautisko revīzijas standartu prasības un labākās prakses principus.
2.4. Revīzijas pakalpojuma gala rezultāts ir zvērināta revidenta atzinuma un ziņojuma vadībai par 2026. un 2027. gadu finanšu pārskatu iesniegšana.
3. Darba apjoms
3.1. Pašvaldība un tās pakļautības aģentūrai, un radniecīgo kapitālsabiedrību 2026. un 2027. gada pārskatu finanšu revīzijas veikšana, noslēgumā sniedzot revidenta ziņojumu ar atzinumu par finanšu gada pārskatu.
3.2. Zvērināta revidenta ziņojumu vadībai sniegšana, kurā atspoguļos revīzijas laikā atklāto, kā arī sniegs rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, ja gada pārskatos būtiskas nepilnības nav atklātas. Ziņojums vadībai jāsniedz pēc starpposma un noslēguma revīzijas veikšanas.
3.3. Pirms zvērināta revidenta ziņojuma par 2026. un 2027. gada pārskatu iesniegšanas, ar ziņojuma projekta saturu jāiepazīstina Pašvaldības vadība un tās pakļautības aģentūras vadība, un kapitālsabiedrību valdes.
3.4. Zvērināta revidenta ziņojums ar atzinumiem un ziņojums vadībai, kā arī starprevīzijas darba rezultāts jāiesniedz latviešu valodā gan elektroniskā, gan arī papīra formā. 
3.5. Darba rezultāti nav publiskojami bez saskaņošanas ar Pašvaldības priekšsēdētāju un kapitālsabiedrību valdes locekļiem.
3.6. Revidentam jāveic revīzijas procedūras Pašvaldībā un tās pakļautības aģentūrā, un radniecīgajās kapitālsabiedrībās. Revidentam jāievēro līguma noteikumi un papildus jāņem vērā šādi nosacījumi, gūstot pārliecību, ka:
3.6.1. izdevumi, kas uzrādīti finanšu pārskatos, atbilst Pašvaldības un tās pakļautības aģentūras, un kapitālsabiedrību grāmatvedībā reģistrētajām summām;
3.6.2. grāmatojumi un grāmatvedības pārskati atbilst līguma nosacījumiem, Latvijas Republikas normatīvo aktu prasībām, it sevišķi, ka:
3.6.2.1. grāmatojumi un grāmatvedības pārskati ir precīzi un sistemātiski;
3.6.2.2. izdevumi, naudas plūsma, aktīvi un pasīvi grāmatvedības uzskaitē ir identificējami, nodalīti un pārbaudāmi;
3.6.3. maksājumu procedūras atbilst līgumu noteikumiem un nav veikti darījumi, kas nebūtu atbilstoši apstiprināti;
3.6.4. pamatlīdzekļi eksistē, un par to eksistenci ir jāpārliecinās, veicot pamatlīdzekļu inventarizāciju saskaņā ar statistiskās izlases metodi;
3.6.5. darījumi un norēķinu atlikumi ar pakalpojumu sniedzējiem ir precīzi, par ko ir jāpārliecinās, veicot salīdzināšanas procedūras ar pakalpojumu sniedzēju saskaņā ar statistiskās izlases metodi;
3.6.6. realizēto projektu ar ES līdzfinansējumu dokumentācija ir savlaicīga un kvalitatīvi noformēta;
3.6.7. kredītiestādēs saņemto aizņēmumu izlietojuma atbilstība saņemšanas mērķim;
3.7. sniegt konsultācijas saistībā ar 2026. un 2027. gada pārskatu sagatavošanu, kā arī konsultēt grāmatvedības, nodokļu un iekšējās kontroles jautājumos.
4. Darbu veikšanas termiņi
4.1. 2026. gada pārskatu revīzijas pakalpojumi jāveic atbilstoši saskaņotajam revīzijas darba grafikam, kurā noteikti divi galvenie etapi ik gadu:
4.1.1. starpposma revīzija (starprevīzijas rezultātā sagatavots ziņojums vadībai). Starpposma revīzija tiek veikta par kārtējo gadu laika posmā no 01.10.2026. līdz 08.01.2027.;
4.1.2. noslēguma revīzija:
4.1.2.1. Pašvaldībā (gada pārskata revīzija, zvērināta revidenta atzinuma un ziņojuma iesniegšana) tiek veikta no 11.01.2027. līdz 15.03.2027.
4.1.2.2. aģentūrā tiek veikta no 04.01.2027. līdz 10.02.2027. 
4.1.2.3. kapitālsabiedrībās tiek veikta no 04.01.2027. līdz 25.02.2027.
4.1.3. Pārbaudes veikšanas laiki un saturs iepriekš saskaņojami ar pasūtītāja vadību. 
4.1.4. Revīzijas darba grafiks tiek sagatavots, ievērojot likumdošanā noteiktos pārskatu iesniegšanas termiņus, pretendentiem revīzijas noslēgums un ziņojuma vadībai iesniegšana jānodrošina – ne vēlāk kā līdz 2027. gada 15. martam, bet aģentūrā un  kapitālsabiedrībās – ne vēlāk kā līdz 2027. gada 25. februārim.
4.2. 2027. gada pārskatu revīzijas pakalpojumi jāveic atbilstoši saskaņotajam revīzijas darba grafikam, kurā noteikti divi galvenie etapi ik gadu:
4.2.1. starpposma revīzija (starprevīzijas rezultātā sagatavots ziņojums vadībai). Starpposma revīzija tiek veikta par kārtējo gadu laika posmā no 01.10.2027. līdz 07.01.2028;
4.2.2. noslēguma revīzija:
4.2.2.1. Pašvaldībā (gada pārskata revīzija, zvērināta revidenta atzinuma un ziņojuma iesniegšana) tiek veikta no 10.01.2028. līdz 15.03.2028.
4.2.2.2. aģentūrā tiek veikta no 03.01.2028. līdz 10.02.2028. 
4.2.2.3. kapitālsabiedrībās tiek veikta no 03.01.2028. līdz 20.02.2028.
4.2.3. Pārbaudes veikšanas laiki un saturs iepriekš saskaņojami ar pasūtītāja vadību. 
4.2.4. Revīzijas darba grafiks tiek sagatavots, ievērojot likumdošanā noteiktos pārskatu iesniegšanas termiņus, pretendentiem revīzijas noslēgums un ziņojuma vadībai iesniegšana jānodrošina – ne vēlāk, kā līdz 2028. gada 15. martam, bet aģentūrā un  kapitālsabiedrībās – ne vēlāk, kā līdz 2028. gada 25. februārim.
5. Pienākumi un atbildība
5.1. Revīzija tiek veikta Pasūtītāja un tā iestāžu telpās nodrošinot tikšanos ar zvērinātu revidentu vismaz vienu reizi, kā arī attālināti.
5.2. Pasūtītājs nodrošina Izpildītāja darbiniekiem darba telpu.
5.3. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.
5.4. Pēc revidenta ziņojuma saņemšanas Pasūtītājs var pieprasīt Izpildītājam sniegt tādus paskaidrojumus, kādus uzskata par nepieciešamiem un Izpildītāja pienākums ir sniegt šādus paskaidrojumus.
5.5. Piedāvājumā jābūt ietvertai informācijai par revīzijas organizēšanas kārtību un metodoloģiju. Nozīmīgu attiecīgās likumdošanas, kura reglamentē pārskatu sagatavošanas un iesniegšanas termiņus grozījumu rezultātā u.c. pamatotos gadījumos, var tikt ieviestas izmaiņas revīzijas darba grafikā un termiņos, kas savstarpēji rakstiski saskaņojamas.
Identifikācijas Nr. ĀNP 2026/136
3.pielikums

APAKŠUZŅĒMĒJIEM NODODAMO DARBU SARAKSTS

	Apakšuzņēmēja nosaukums, reģistrācijas numurs, adrese un kontaktpersona
	Nododamo darbu apjoms (% no kopējās līgumcenas bez PVN)
	Īss apakšuzņēmēja veicamo darbu apraksts

	<…>
	<…>
	<…>

	<…>
	<…>
	<…>

	<…>
	<…>
	<…>

4.pielikums

Apliecinājums

<Pasūtītāja nosaukums>

<reģistrācijas numurs>

<adrese>

PERSONAS, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA ATBILSTĪBU PRETENDENTA KVALIFIKĀCIJAS PRASĪBĀM, UN APAKŠUZŅĒMĒJA

APLIECINĀJUMS

Iepirkuma „<Iepirkuma nosaukums>” (ID Nr. ĀNP 2026/<…>) ietvaros

Ar šo <Personas, uz kuras iespējām pretendents balstās, /Apakšuzņēmēja nosaukums vai vārds un uzvārds (ja Persona, uz kuras iespējām pretendents balstās, ir fiziska persona), reģistrācijas numurs vai personas kods (ja Persona, uz kuras iespējām pretendents balstās, ir fiziska persona) un adrese>:
1. apliecina, ka ir informēts par to, ka <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētā iepirkumā „<Iepirkuma nosaukums>” (ID Nr. ĀNP 2026/<…>) ietvaros; 

2. gadījumā, ja ar Pretendentu tiks noslēgts iepirkuma līgums, apņemas:

[veikt šādus darbus:

<īss darbu apraksts atbilstoši Apakšuzņēmējiem nododamo darbu sarakstā norādītajam> un]

[nodot Pretendentam šādus resursus:

<īss Pretendentam nododamo resursu (piemēram, speciālistu un/vai tehniskā aprīkojuma) apraksts>]
< Paraksttiesīgās personas amata nosaukums, vārds un uzvārds >
<Paraksttiesīgās personas paraksts>

5.pielikums
FINANŠU PIEDĀVĀJUMA FORMA

	Nr. 

p. 

k. 
	Pakalpojums
	Cena bez PVN (EUR)

	1.
	Ādažu novada pašvaldības 2026.gada finanšu pārskatu revīzijas pakalpojumi 
	

	2.
	Ādažu novada pašvaldības 2027.gada finanšu pārskatu revīzijas pakalpojumi
	

	3.
	SIA “Ādažu namsaimnieks” 2026.gada finanšu pārskata revīzijas pakalpojumi
	

	4.
	SIA “Ādažu namsaimnieks” 2027.gada finanšu pārskata revīzijas pakalpojumi
	

	5.
	SIA “Ādažu ūdens” 2026.gada finanšu pārskata revīzijas pakalpojumi
	

	6.
	SIA “Ādažu ūdens” 2027.gada finanšu pārskata revīzijas pakalpojumi
	

	7.
	PSIA “Ādažu slimnīca” 2026.gada finanšu pārskata revīzijas pakalpojumi
	

	8.
	PSIA “Ādažu slimnīca” 2027.gada finanšu pārskata revīzijas pakalpojumi
	

	KOPĀ EUR bez PVN
	

	PVN 21%
	

	KOPĀ EUR ar PVN
	


                                                                                    Identifikācijas Nr. ĀNP 2026/136
6.pielikums

	IZPILDĪTO LĪGUMU SARAKSTS


	Nr.
p.k.
	Pasūtītāja nosaukums 
(nosaukums, reģistrācijas numurs, adrese un kontakt- persona)
	Līguma summa euro bez PVN  
	Sniegto pakalpojumu apraksts

(norādot pašvaldību un kapitālsabiedrību)

	Līguma izpildes 
 gads un mēnesis

	1.
	<…>
	<…>
	<…>
	<…>

	<…>
	<…>
	<…>
	<…>
	<…>

	<…>
	<…>
	<…>
	<…>
	<…>


Pielikumā: 
Atsauksme vai cits līdzvērtīgs dokuments Nr. 1 no < … >.
